Սոֆյա Ակիմովա

Սոֆյա Վլադիմիրի Ակիմովա (նախնիները՝ Հեքիմյան, ), հայազգի օպերային արտիստուհի (սոպրանո), մանկավարժ։  Ուզբեկստանի վաստակավոր արտիստուհի 1944։

Ի. Վ. Երշովի կինը։

Կենսագրություն 
Ծնվել է 1887 թվականի մարտի 15-ին Թիֆլիսում։ Երգարվեստի նկատմամբ Ակիմովայի մեջ սեր են արթնացրել Ն. Պապայանը և Հ. Ղորղանյանը։ 1909 թվականին ավարտել Է Լայպցիգի կոնսերվատորիայի դաշնամուրի դասարանը։ 1913–1929 թվականներին եղել է Մարիինյան թատրոնի (այժմ՝ Սանկտ Պետերբուրգի Ս. Մ. Կիրովի անվան օպերայի և բալետի թատրոն) մեներգչուհի։

Վագների օպերաների դերերգերի՝ Ելիզավետա («Տանհոյզեր»), Էլզա («Լոհենգրին»), Զիգլինդե («Վալկիրիա»), Բրյունհիլդե («Զիգֆրիդ»), Գուտրունե («Աստվածների կործանումը»), լավագույն կատարողներից է։ Մասնակցել է Վագների «Թռչող հոլանդացին», «Տրիստան և Իզոլդա», Բախի «Տառապանքներն ըստ Մատթեոսի», Տենդելի «Սամսոն», Մոցարտի «Ռեքվիեմ», Ժ. Շումանի «Դրախտը և փերին» գործերի համերգային կատարումներին։

Մենահամերգներ 
Մենահամերգներում կատարել է Կոմիտասի, Ռ. Մելիքյանի, Սպենդիարյանի որոշ վոկալ ստեղծագործություններ։ Ակիմովայի երաժշտա-բեմական կերպարներն աչքի են ընկել հոգեբանական խորությամբ, արտահայտչականությամբ, դրամատիզմով։

Գրականություն 
 Արզումանյան Ա., Էջեր մի կյանքից, «ՍԱ», 1969, № 6

Հայ մանկավարժներ
Հայ օպերային երգչուհիներ
Հայ սոպրանոներ
Խորհրդային երգչուհիներ
Խորհրդային օպերային երգիչներ և երգչուհիներ
Հայ դաշնակահարուհիներ